ಉಡುಪಿ ಬೀಚ್ನಲ್ಲಿ ರಾಕಿ ಭಾಯ್, ಕೆಜಿಎಫ್2 ಮೇಕಿಂಗ್ ಫೋಟೋಗಳು ವೈರಲ್ ಕರೋನಾ ಲಾಕ್ಡೌನ್ ನಂತರ ಫ್ಯಾಂಟಮ್ ಆದಮೇಲೆ ಚಿತ್ರೀಕರಣ ಆರಂಭಿಸಿದ ಮತ್ತೊಂದು ಚಿತ್ರ ಎಂದರೆ ಕೆಜಿಎಫ್2. ಯಶ್ ರಾಕಿಭಾಯ್ ಅವತಾರದಲ್ಲಿ ರಗಡ್ ಆಗಿ ಕಾಣಿಸಿಕೊಂಡಿರುವ ಹಾಗೂ ಪ್ರಶಾಂತ್ ನೀಲ್ ಅವರ ನಿರ್ದೇಶನದಲ್ಲಿ ಮೂಡಿಬರುತ್ತಿರುವ ಈ ಚಿತ್ರಕ್ಕೆ ಹೊಂಬಾಳೆ ಫಿಲಂಸ್ ಮೂಲಕ ವಿಜಯ್ಕುಮಾರ್ ಬಂಡವಾಳ ಹೂಡಿದ್ದಾರೆ. ಈಗ ಈ ಚಿತ್ರದ ಚಿತ್ರೀಕರಣ ಕರಾವಳಿ ಕಡಲ ಕಿನಾರೆಯಲ್ಲಿ ಭರ್ಜರಿಯಾಗಿ ನಡೆಯುತ್ತಿದೆ. ಕೃಷ್ಣನ ನಗರಿ ಉಡುಪಿಯ ಮಲ್ಪೆ ತೀರದಲ್ಲಿ ಚಿತ್ರತಂಡ ಬೀಡುಬಿಟ್ಟಿದ್ದು, ಕೊನೆಯ ಹಂತದ ಚಿತ್ರೀಕರಣದಲ್ಲಿ ನಿರತವಾಗಿದೆ. ಈಗಾಗಲೇ ಚಿತ್ರೀಕರಣ ತಾಣಕ್ಕೆ ರಾಕಿ ಭಾಯ್ ಯಶ್ ಮತ್ತು ರೀನಾ ದೇಸಾಯಿ ಆಗಿರುವ ಶ್ರೀನಿ ಶೆಟ್ಟಿ ಕೂಡ ಎಂಟ್ರಿ ಕೊಟ್ಟಿದ್ದಾರೆ. ಯಶ್ ಮತ್ತು ಶ್ರೀನಿ ಶೆಟ್ಟಿ ಚಿತ್ರದ ಚಿತ್ರೀಕರಣದಲ್ಲಿ ಭಾಗಿಯಾಗಿರುವ ಫೆÇೀಟೋಗಳು ಈಗ ಸಾಮಾಜಿಕ ಜಾಲತಾಣದಲ್ಲಿ ಸಿಕ್ಕಾಪಟ್ಟೆ ವೈರಲ್ ಆಗಿವೆ. ಅಕ್ಟೋಬರ್ 8ರಿಂದಲೇ ಕರಾವಳಿಯಲ್ಲಿ ಚಿತ್ರದ ಚಿತ್ರೀಕರಣ ನಡೆಸಲಾಗುತ್ತಿದೆ. ಬೀಚ್ ಬದಿಯಲ್ಲಿ ಶೂಟಿಂಗ್ನಲ್ಲಿ ನಿರತರಾಗಿರುವ ಚಿತ್ರತಂಡದ ಫೋಟೋಗಳು ಲೀಕ್ ಆಗಿದ್ದು, ಸಾಮಾಜಿಕ ಜಾಲತಾಣದಲ್ಲಿ ಹರಿದಾಡುತ್ತಿವೆ. ಕಪ್ಪು ಮತ್ತು ಹಸಿರು ಬಣ್ಣದ ಕಾಸ್ಟ್ಯೂಮ್ನಲ್ಲಿ ಶ್ರೀನಿ ಶೆಟ್ಟಿ ಕಾಣಿಸಿಕೊಂಡರೆ, ಬಿಳಿ ಬಣ್ಣದ ಫಾರ್ಮಲ್ಸïನಲ್ಲಿ ಯಶ್ ಕಂಗೊಳಿಸುತ್ತಿದ್ದಾರೆ. ಇವರಿಬ್ಬರೂ ಮಾತನಾಡುತ್ತಿರುವ ದೃಶ್ಯ ಇದಾಗಿದೆ. ಇಬ್ಬರನ್ನೂ ಒಂದಷ್ಟು ಕಾರುಗಳು ಮುತ್ತಿಕೊಂಡಿವೆ. ಈ ಸನ್ನಿವೇಶ ನೋಡಿದರೆ ಇದೊಂದು ಸಾಹಸ ದೃಶ್ಯ ಇರಬಹುದು ಎನ್ನಲಾಗುತ್ತಿದೆ. ಉಡುಪಿಯಲ್ಲಿ ಶೂಟಿಂಗ್ ಮಾಡುತ್ತಿರುವ ವಿಷಯ ಎಲ್ಲಾ ಕಡೆ ಪ್ರಚಾರವಾಗಿರುವ ಹಿನ್ನೆಲೆಯಲ್ಲಿ ಚಿತ್ರೀಕರಣ ನಡೆಯುತ್ತಿರುವ ಸ್ಥಳದಲ್ಲಿ ಅಪಾರ ಸಂಖ್ಯೆಯ ಅಭಿಮಾನಿಗಳು ಬಂದು ಜಮಾಯಿಸುತ್ತಿದ್ದಾರೆ. ದಿನದಿಂದ ದಿನಕ್ಕೆ ಈ ಸಂಖ್ಯೆ ಜಾಸ್ತಿಯಾಗುತ್ತಲೇ ಇದೆ. ಈ ಅಭಿಮಾನಿಗಳನ್ನು ನಿಯಂತ್ರಿಸಲು ಬೌನ್ಸರ್ಗಳು ಹರಸಾಹಸ ಪಡುತ್ತಿದ್ದಾರೆ. ಆದರೂ ಕಂಟ್ರೋಲ್ ಮಾಡಲು ಸಾಧ್ಯವಾಗುತ್ತಿಲ್ಲ. ಇನ್ನು ಚಿತ್ರತಂಡ ಅಲ್ಲಿ ಚಿತ್ರದ ಪ್ರಮುಖ ಸೀನ್ಗಳು ಶೂಟ್ ಆಗುತ್ತಿರುವ ಕಾರಣ, ಯಾವುದೇ ದೃಶ್ಯಗಳು ಲೀಕ್ ಆಗಬಾರದು ಎಂದು ಸಾಕಷ್ಟು ಮುಂಜಾಗ್ರತಾ ಕ್ರಮಗಳನ್ನು ಕೈಕೊಂಡಿದ್ದಾರೆ. ಆದರೂ ಒಂದಿಷ್ಟು ಫೋಟೋಗಳು ಸಾಮಾಜಿಕ ಜಾಲತಾಣದಲ್ಲಿ ಹರಿದಾಡುತ್ತಿದೆ. ಅಂದ್ಹಾಗೆ ಕೆಜಿಎಫ್2 ಸಿನಿಮಾದ ಚಿತ್ರೀಕರಣವನ್ನು ಈ ತಿಂಗಳ ಅಂತ್ಯದಲ್ಲಿ ಮುಗಿಸುವ ಪ್ಲಾನ್ ಚಿತ್ರತಂಡಕ್ಕಿದೆ. ಆದರೆ ವಿಲನ್ ಅೀರನ ಪಾತ್ರಧಾರಿ, ನಟ ಸಂಜಯ್ ದತ್ ಟೀಮ್ಗೆ ಯಾವಾಗ ಎಂಟ್ರಿ ಕೊಡುತ್ತಾರೆ ಎನ್ನುವುದು ಕುತೂಹಲ ಮೂಡಿಸಿದೆ. ಸಂಜಯ್ದತ್ ಈಗ ಆಶ್ಚರ್ಯಪಡುವ ರೀತಿಯಲ್ಲಿ ಮೊದಲಿಗಿಂತಲೂ ಸಣಕಲು ಆಗಿದ್ದಾರೆ, ಕ್ಯಾನ್ಸರ್ ವ್ಯಾ ತಗಲಿರುವ ಕಾರಣದಿಂದ ಅವರ ದೇಹ ಕೃಶವಾಗಿದೆ. ಅಲ್ಲದೆ ಹೀರೋ, ವಿಲನ್ ಮಧ್ಯೆ ನಡೆಯಯವ ಬಿಗ್ ಕ್ಲೈಮ್ಯಾಕ್ಸ್ ಫೈಟ್ ಈಗ ಚಿತ್ರೀಕರಣವಾಗಬೇಕಿರುವುದರಿಂದ ಇಲ್ಲಿ ಅೀರ ಪಾತ್ರಧಾರಿ ಸಂಜಯ ದತ್ರನ್ನು ಬಿಗ್ ಬಾಡಿ ಬಿಲ್ಡ್ರ್ ಆಗಿಯೇ ತೋರಿಸಬೇಕಿದೆ. ಆಗಲೇ ಹೀರೋ ಪಾತ್ರಕ್ಕೆ ಒಂದು ವ್ಯಾಲ್ಯೂ ಬರುವುದು, ಈ ಫೈಟ್ಗಾಗಿಯೇ ರಾಕಿ ಭಾಯ್ ಯಶ್ ಈಗಾಗಲೇ ಸತತ ವರ್ಕೌಟ್ ಮಾಡುವ ಮೂಲಕ ತನ್ನ ಬಾಡಿ ಬಿಲ್ಡ್ ಮಾಡಿಕೊಂಡು ರೆಡಿಯಾಗಿದ್ದಾರೆ. ಆದರೆ ಅವರಿಗೆದುರಾಗಿ ನಿಲ್ಲಬೇಕಾಗಿರುವ ಸಂಜಯ್ ದತ್ರ ಬಾಡಿ ಈಗ ಮೊದಲಿದ್ದ ಹಾಗಿಲ್ಲ, ಚಿತ್ರದಲ್ಲಿ ಅವರ ದೇಹವನ್ನು ಗ್ರಾಫಿಕ್ ಮೂಲಕವೇ ಬಿಲ್ಡಪ್ ಮಾಡಿ ಉಗ್ರವಾಗಿ ತೋರಿಸಬೇಕಿದೆ. ಸಂಜಯ್ ದತ್ ಅವರು ಎಂಟ್ರಿ ಕೊಟ್ಟರೆ, ಬಹು ಬೇಗನೇ ಚಿತ್ರದ ಚಿತ್ರೀಕರಣ ಮುಗಿಸಿ ಬಾಕಿ ಉಳಿದಿರುವ ಪೋಸ್ಟ್ ಪ್ರೊಡಕ್ಷನ್ ಕೆಲಸಗಳನ್ನು ಮುಗಿಸಿಕೊಳ್ಳಲು ಚಿತ್ರತಂಡ ರೆಡಿಯಾಗಿದೆ.